CELEX: 32015D1194
Language: ro
Date: 2015-07-20 00:00:00
Title: Decizia de punere în aplicare (UE) 2015/1194 a Comisiei din 20 iulie 2015 privind publicarea cu o restricție în Jurnalul Oficial al Uniunii Europene a referinței standardului EN 12635:2002+A1:2008 referitor la porți și uși industriale, comerciale și de garaj în temeiul Directivei 2006/42/CE a Parlamentului European și a Consiliului

21.7.2015   
            
            
               RO
            
            
               Jurnalul Oficial al Uniunii Europene
            
            
               L 193/130
            
         DECIZIA DE PUNERE ÎN APLICARE (UE) 2015/1194 A COMISIEI
   din 20 iulie 2015
   privind publicarea cu o restricție în Jurnalul Oficial al Uniunii Europene a referinței standardului EN 12635:2002+A1:2008 referitor la porți și uși industriale, comerciale și de garaj în temeiul Directivei 2006/42/CE a Parlamentului European și a Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 10,
   având în vedere avizul comitetului instituit în temeiul articolului 22 din Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (2),
   întrucât:
   
               (1)
            
            
               În cazul în care un standard național care transpune un standard armonizat, a cărui referință s-a publicat în Jurnalul Oficial al Uniunii Europene, are ca obiect una sau mai multe cerințe esențiale de sănătate și siguranță definite în anexa I la Directiva 2006/42/CE, se presupune că echipamentul tehnic construit în conformitate cu acest standard satisface cerințele esențiale de sănătate și siguranță în cauză.
            
         
               (2)
            
            
               În decembrie 2010, Regatul Unit a depus o obiecție oficială cu privire la standardul EN 12635:2002+A1:2008 „Porți și uși industriale, comerciale și de garaj – Instalare și utilizare”, propus de Comitetul European pentru Standardizare (CEN) pentru armonizarea sa în temeiul Directivei 2006/42/CE și a cărui referință a fost publicată pentru prima dată în Jurnalul Oficial al Uniunii Europene la 8 septembrie 2009 (3).
            
         
               (3)
            
            
               Motivul obiecției oficiale este faptul că standardul EN 12453 „Porți și uși industriale, comerciale și de garaj – Siguranța în utilizarea ușilor acționate electric”, menționat la punctul 5.1. Instalare și în anexa D la standardul EN 12635:2002+A1:2008, nu îndeplinește toate cerințele esențiale de sănătate și siguranță din anexa I la Directiva 2006/42/CE.
            
         
               (4)
            
            
               Deficiențele identificate ale standardului EN 12453:2000 se referă la punctele 4.1.1. Riscuri cauzate de punctele cu pericol de strivire, forfecare și antrenare; 4.2. Riscuri cauzate de sistemul de motorizare sau de sursa de energie; 4.4.3. Depășirea poziției finale față de tocul ușii; 4.5. Influența tipului de utilizare asupra nivelului de risc; 5.1.1. Evitarea sau protecția împotriva riscurilor cauzate de punctele cu pericol de strivire, forfecare și antrenare și 5.5. Nivelul minim de protecție.
            
         
               (5)
            
            
               În urma examinării, împreună cu reprezentanții comitetului instituit prin articolul 22 din Directiva 2006/42/CE, a standardului EN 12635:2002+A1:2008, Comisia a concluzionat că standardul nu îndeplinește cerințele esențiale de sănătate și siguranță prevăzute la punctele 1.1.2. Principii de integrare a normelor de siguranță; 1.1.6. Ergonomie; 1.2.1. Siguranța și fiabilitatea sistemelor de control; 1.3.7. Riscuri legate de piesele mobile; 1.3.8.2. Piese mobile care intervin în operațiuni; 1.4.1. Cerințe generale pentru apărătoare și dispozitive de protecție; 1.4.3. Cerințe speciale pentru dispozitivele de protecție și 1.5.14. Riscul de a rămâne blocat într-o mașină din anexa I la Directiva 2006/42/CE.
            
         
               (6)
            
            
               Luând în considerare necesitatea de a îmbunătăți aspectele de siguranță din standardul EN 12635:2002+A1:2008 și până la revizuirea corespunzătoare a respectivului standard, publicarea în Jurnalul Oficial al Uniunii Europene a referinței standardului EN 12635:2002+A1:2008 ar trebui să fie însoțită de o avertizare corespunzătoare,
            
         ADOPTĂ PREZENTA DECIZIE:
   Articolul 1
   Referința standardului EN 12635: 2002+A1:2008 „Porți și uși industriale, comerciale și de garaj – Instalare și utilizare”, se publică în Jurnalul Oficial al Uniunii Europene împreună cu restricția prevăzută în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 20 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 157, 9.6.2006, p. 24.
   
      (2)  JO L 316, 14.11.2012, p. 12.
   
      (3)  JO C 214, 8.9.2009, p. 1.
   
      ANEXĂ
      
         COMUNICAREA COMISIEI ÎN CADRUL IMPLEMENTĂRII DIRECTIVEI 2006/42/CE
      
      (Publicarea titlurilor și a referințelor standardelor armonizate în temeiul legislației Uniunii în materie de armonizare)
      
                  ESO (1)
                  
               
               
                  Referința și titlul standardului armonizat
                  (și documentul de referință)
               
               
                  Prima publicare în JO
               
               
                  Referința standardului înlocuit
               
               
                  Data încetării prezumției de conformitate a standardului înlocuit
                  Nota 1
               
            
                  BRF
               
               
                  EN 12635: 2002+A1:2008 „Porți și uși industriale, comerciale și de garaj – Instalare și utilizare”
               
               
                  8.9.2009
               
               
                  —
               
               
                  —
               
            
                  
                     Avertizare: În ceea ce privește punctul 5.1 și anexa D, prezenta publicație nu se referă la referința la standardul EN 12453:2000, a cărui aplicare nu conferă o prezumție de conformitate cu cerințele esențiale de sănătate și siguranță 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 și 1.5.14 din anexa I la Directiva 2006/42/CE.
               
            
                  Nota 1:
               
               
                  În general, data încetării prezumției de conformitate va fi data retragerii („dow”), stabilită de Organismul european de standardizare, însă se atrage atenția utilizatorilor acestor standarde asupra faptului că, în anumite cazuri excepționale, aceasta poate fi diferită.
               
            
                  Nota 2:
               
               
                  Standardul nou (sau amendamentul) are același domeniu de aplicare ca standardul înlocuit. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.
               
            
         (1)  ESO: Organismul european de standardizare:
      
                  —
               
               
                  CEN: Avenue Marnix 17, 1000, Bruxelles/Brussel, BELGIQUE/BELGIË, tel.+32 25500811; fax + 32 25500819 (http://www.cen.eu)